Ståle Kyllingstad (1960)

Ståle Kyllingstad (født 29. juli 1960 Klepp) er en norsk gründer og investor. Han er konsernsjef i IKM Gruppen, som holder til på Sola ved Stavanger og som leverer utstyr og tjenester til oljenæringen. IKM-konsernet har i 2016 ca. 2900 ansatte i 13 land.  

Kyllingstad er bosatt i Klepp, hvor han vokste opp på en bondegård. Han er utdannet petroleumsingeniør. Han er gift og har tre barn. 

Den 30. oktober 2006 vant Kyllingstad «Ernst & Young Entrepreneur Of The Year 2006» i Region Sørvest. Han gikk dermed videre til landsfinalen samme år, hvor han vant den nasjonale «Ernst & Young Entrepreneur Of The Year 2006» og prisen for «Beste vekstskaper i handel».

Under Acta-krisen gikk Kyllingstad den 18. juni 2008, sammen med de tre andre lokale investorene Tore Lie, Arvid Høiland og Roar Høiland (de to sistnevnte er far og sønn), inn med 70 millioner kroner for å redde Fred Anton Ingebrigtsen fra konkurs.

Referanser 

Personer fra Klepp kommune
Norske konsernsjefer
Norske gründere
Norske petroleumsingeniører
Ernst & Young Entrepreneur Of The Year Norway
Fødsler i 1960